Липин

Липин — коми йӧз пӧвстын тшӧкыда паныдасьлысь ов. 

Тайӧ овыс паськыда тӧдса Эжва катыдын — Кулӧмдін районса Кулӧмдінын, Мысын да Тымсерын.

Кыдзи гижӧ коми туялысь Плесовский Ф.В. «Комиын овъяс» небӧгын, 1726 воын Мысын олӧма Тимофей Липин.

Мукӧдыс чайтӧны, мый овыс роч «липа» (комиӧн кӧ — «нинпу») кывйысь. Но тайӧ абу сідз. Овыс абу йитчӧма пу нимкӧд.

Ф.В. Плесовский ним артмӧдӧмсӧ гӧгӧрвоӧдӧ тадзи. Важӧн попъяс сетавлӧмаӧсь мужичӧйяслы Олимпий ним. 1678 вося Йӧзӧс гижалан небӧгын тайӧ нимыс пасйӧма кыдзи Алимпейко. Олимпийыс дженьыда лоӧ Лип, Липа, сідз жӧ, кыдз Олимпиадаӧс гортсаяс шуасны Липаӧн. Тайӧ «Липа» нимсяньыс и овыс артмӧма.

Нималана йӧз
 Липин Александр Петрович (1903—1944) — Сӧвет кадся партияын уджалысь, Коми облисполкомӧн веськӧдлысь (1935—1937).
 Липин Иван Александрович (1926) — инженер-буровик, РСФСР-са мусир да биару перъянінын нимӧдана уджалысь (1982).
 Липин Михаил Иванович (1956) — актёр, Коми Республикаса культураын нимӧдана уджалысь 
 Липин Михаил — пауэрлифтингысь Россияын спортса мастер

 Ӧшмӧсъяс 
 Плесовский Ф.В. Комиын овъяс / Сост. И.Л. Жеребцов. — Сыктывкар, 1997. — 141 с.

Категория:Коми овъяс